stanford-oval/wikipedia huggingface dataset:
เนชันแนลฟุตบอลลีก
แหล่งข้อมูลอื่น

Pro Football Reference – historical stats of teams, players and coaches in the NFL
| ด ค กลีกกีฬาในสหรัฐและแคนาดา |
| --- | --- | --- |
| คะเนเดียนฟุตบอลลีก · คะเนเดียนพรีเมียร์ลีก · เมเจอร์ลีกเบสบอล · เมเจอร์ลีกซอกเกอร์ · สมาคมบาสเกตบอลแห่งชาติ · เนชันแนลฟุตบอลลีก · แนชันแนลฮอกกีลีก | คะเนเดียนฟุตบอลลีก · คะเนเดียนพรีเมียร์ลีก · เมเจอร์ลีกเบสบอล · เมเจอร์ลีกซอกเกอร์ · สมาคมบาสเกตบอลแห่งชาติ · เนชันแนลฟุตบอลลีก · แนชันแนลฮอกกีลีก |   |
The Jets' last championship appearance was their victory over the Colts in Super Bowl III.
เนปาล์ม

อากาศยาน F-100 ปล่อยระเบิดเนปาล์มในช่วงการซ้อมรบ
ระเบิดเนปาล์ม (อังกฤษ: Napalm Bomb) เป็นระเบิดรูปแบบการทำปฏิกิริยาของเคมีที่ให้ความร้อนสูงมากนำมาใช้ครั้งแรกในสงครามโลกครั้งที่สองในยุทธการอิโวะจิมะ อุณหภูมิโดยรอบจะสูงมากโดยมีระดับการให้ความร้อนตั้งแต่  NP1, NP2 ประมาณ 1000 องศาเซลเซียสและมีการพัฒนาขึ้นไปถึง 2000 องศาเซลเซียส
ระดับความเสียหาย

ระเบิดเนปาล์ม เมื่อเริ่มทำปฏิกิริยาจะแผ่ก๊าซคาร์บอนมอนอกไซด์ออกไปโดยรอบ เป็นพิษไปถึงบรรยากาศชั้นบนและเริ่มทำการดึงออกซิเจนเพื่อเริ่มการเผาไหม้จุดศูนย์ทำให้เกิดการแผ่รังสีความร้อนอย่างรวดเร็วทำให้เกิดแผลไฟไหม้ที่ผิวหนังจะทำลายเนื้อเยื่อ จนถึงกระดูก เคยสร้างความเสียหายในสงครามเวียดนามในระดับหนึ่ง
เถาคันแดง

| เถาคันแดง |
| --- | --- |

ผลของเถาคัน

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Vitales
วงศ์:: Vitaceae
สกุล:: Parthenocissus
สปีชีส์:: P.  quinquefolia
ชื่อทวินาม
Parthenocissus quinquefolia (L.) Planch.

เถาคันแดง (อังกฤษ: Virginia creeper) เป็นไม้เถาเลื้อยเนื้อแข็ง เถามีสีเขียวขนาดเล็ก มีมือเกาะแตกจากข้อไม่มีขน มีถิ่นกำเนิดในทางตะวันออกและตอนกลางของทวีปอเมริกาเหนือ, ทางตะวันออกเฉียงใต้ของประเทศแคนาดา, ทางตะวันออกและตอนกลางของสหรัฐอเมริกา, ทางตะวันออกของประเทศเม็กซิโก, และประเทศกัวเตมาลา, ไปทางตะวันตกไกลถึงรัฐแมนิโทบา, รัฐเซาท์ดาโคตา, รัฐยูทาห์ และรัฐเท็กซัส ในประเทศไทยมีชื่อท้องถิ่นว่า เถาคัน, เถาคันแดง, เถาคันขาว, เครือหุนแป, เครือพัดสาม
ลักษณะทั่วไป

เถาคันแดงเป็นพรรณไม้เลื้อย ชอบพาดพันตามต้นไม้ที่มีขนาดใหญ่ ใบเป็นใบย่อยประมาณ 3 ใบ แผ่นใบด้านล่ามีขนเล็กน้อย ลักษณะใบนั้นตรงริมขอบใบเป็นจักซี่ฟัน เมื่อสดอวบน้ำใบย่อยปลายสุดรูปไข่หรือรูปไข่กลับกว้าง 1–4 ซ.ม. ยาว 1.5–6 ซ.ม. ดอกมีลักษณะคล้ายดอกกะตังบายหรือดอกเถาวัลย์ปูนหรือฝิ่นต้นและดอกนั้นจะออกเป็นช่อใหญ่กระจุกแบนและแน่น ออกที่ซอกใบดอกย่อยขนาดเล็กสีเขียวอ่อน ผลมีขนาดกลมโตเท่าผลมะแว้ง ผลดิบนั้นจะเป็นสีเขียวใช้กินเป็นอาหารได้ ส่วนผล เมื่อสุกจะเป็นสีดำขนาด 0.5–1 ซ.ม. ถ้าบีบจะมีน้ำออกเป็นสีม่วงแดงทำให้คันมาก
ถิ่นที่อยู่

พบในป่าเต็งรัง, ป่าผสมผลัดใบ, ที่ชื้นไม่มีน้ำท่วมขัง ส่วนเถาคันที่เกิดขึ้นตามป่านั้นมักจะอยู่ได้จนเถามีขนาดโตเท่าข้อมือของคนและถ้าตัดออกจะเห็นเนื้อภายในเป็นวง ๆ มีสีแดงสลับกัน ลักษณะคล้ายเถาวัลย์เปรียง
การใช้ประโยชน์

ภาคใต้ นิยมนำใบรวมทั้งผลอ่อนมาแกงส้มปลา แกงพุงปลา แกงเหลือง ภาคอีสานนำส่วนใบปรุงรสในการต้มเป็ด ต้มปลา เครือข่ายหมอพื้นบ้านภาคอีสาน (มหาสารคาม) มีตำรับยารักษาอาการเหน็บชาในวัยชราด้วยสมุนไพร 3 ชนิด คือ ส้มขี้มอด, หูลิง, เครือทางควาย โดยนำเอาแก่นขอไม้ทั้งสามต้มรวมกันใช้ดื่ม ผลแก่สามารถนำไปหมักทำไวน์ (มีรสเปรี้ยวคล้ายองุ่น) ใบนำไปทำเป็นผงนัว (ปรุงรสอาหาร)
การใช้ประโยชน์ > สรรพคุณทางแพทย์แผนไทย

เถา ใช้ปรุงเป็นยาต้มกิน เป็นยารักษาโรคกษัยทำให้เส้นหย่อน เป็นยาขับลมขับเสมหะ เป็นยาฟอกเลือด ดับพิษตานซาง
ราก แก้อักเสบเนื่องจากเป็นแผลในกระเพาะอาหาร และต้มกินน้ำเป็นยาขับพยาธิไส้เดือน ขับปัสสาวะ แก้นิ่ว เป็นยาฟอกโลหิต แก้ฟกซ้ำภายใน ขับเลือดเน่า ขับน้ำคาวปลาและรักษาอาการฟกช้ำภายใน
ใบ นำไปอังไฟให้พอเหี่ยว ใช้ปิดฝีบ่มหนอง ถ้าฝีนั้นแตกก็จะทำให้ดูดหนองคล้ายขี้ผึ้งอิดติโยนของฝรั่ง
อื่น ๆ พรรณไม้ชนิดนี้จะมีอยู่ 2 ชนิด ชนิดที่มีต้นเขียวเรียกว่าเถาคันขาว ส่วนชนิดที่เป็นสีแดงนั้นเรียกว่าเถาคันแดง และนิยมใช้สีแดงปรุงเป็นยา
การใช้ประโยชน์ > คุณค่าทางโภชนาการ

เถาคัน, ผล ประกอบด้วยสารอาหารดังต่อไปนี้คือ
| --- | --- |
วิตามินเอ (Total Vitamin A (RE) ): 39 μg / 100 g
เบต้า เคโรทีน (Beta-carotene): 236 μg / 100 g
วิตามินอี (Vitamin E): 2.64 mg / 100 g
วิตามินบี 1 (Thiamin ): 0.02 mg / 100 g
วิตามินบี 2 (Riboflavin ): 0.09 mg / 100 g
ไนอะซิน (Niacin ): 1.62 mg / 100 g
วิตามินซี (Vitamin C ): 8 mg / 100 g
พลังงาน (Energy ): 27 kcal / 100 g
น้ำ (Water ): 93.4 g / 100 g
โปรตีน (Protein ): 0.4 g / 100 g
ไขมัน (Fat ): 0.4 g / 100 g
คาร์โบไฮเดรต (Carbohydrate ): 5.5 g / 100 g
ใยอาหาร (กาก) (Crude/ Dietar ): -- g / 100 g
เถ้า (Ash ): 0.3 g / 100 g
แคลเซียม (Calcium ): -- mg / 100 g
ฟอสฟอรัส (Phosphorus ): -- mg / 100 g
ธาตุเหล็ก (Iron ): -- mg / 100 g
(retinol ): -- μg / 100 g
* หมายเหตุ -- คือ ไม่ได้ทำการวิเคราะห์ / mg คือ มิลลิกรัม / μg คือ ไมโครกรัม / g คือ กรัม / kcal คือ กิโลแคลอรี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Parthenocissus quinquefolia
| การแยกแยะหน่วยอนุกรมวิธาน |
| --- | --- |
Parthenocissus quinquefolia:  Wikidata: Q157968  Wikispecies: Parthenocissus quinquefolia  BioLib: 40406  BOLD: 124698  Calflora: 9375  EoL: 582341  EPPO: PRTQU  FloraBase: 34481  FNA: 220009987  FoC: 220009987  GBIF: 3039194  GRIN: 26804  iNaturalist: 50278  IPNI: 68399-1  IRMNG: 11282468  ITIS: 28602  IUCN: 192160722  NBN: NHMSYS0000461527  NCBI: 3607  NZOR: bac24c68-af4e-48d7-badb-5b01b7de8570  PalDat: Parthenocissus_quinquefolia  PfaF: quinquefolia Parthenocissus quinquefolia  Plant List: kew-2548124  PLANTS: PAQU2  POWO: urn:lsid:ipni.org:names:184091-2  Tropicos: 34000007  VASCAN: 9539  WoRMS: 418650 
Hedera quinquefolia:  Wikidata: Q21874447  GBIF: 3039204  GRIN: 451338  IPNI: 118285-2  IRMNG: 10254933  ITIS: 514483  POWO: urn:lsid:ipni.org:names:118285-2  Tropicos: 2200701  WCSP: 96792
เนลล์

เนลล์ (อังกฤษ: Nell) อาจหมายถึง
เกาะเนลล์ (Nell Island) ในหมู่เกาะมาร์แชลล์
เนลล์ (รัฐเคนทักกี) เมืองเล็ก ๆ แห่งหนึ่งในสหรัฐ
เนลล์ (ภาพยนตร์) ภาพยนตร์ในปี ค.ศ. 1994 ที่แสดงโดย โจดี ฟอสเตอร์
เนลล์ (วงดนตรี) วงอินดี้ร็อกจากประเทศเกาหลีใต้
เนย

เนย
เนย (อังกฤษ: Butter) เป็นผลิตภัณฑ์ที่ทำมาจากนม  แบ่งเป็น เนยเหลว และเนยแข็ง
ประเภท

เนยเหลว (butter) ทำจากไขมันในนม ซึ่งเกิดจากการปั่นนม ไขมันจะรวมตัวกันเป็นเม็ด จากนั้นก็กรองน้ำออกไป  นำไขมันมาเติมแบคทีเรีย Steptococcus Lactic กับ Leuconostoc citrovorum  ซึ่งจะทำให้เนยมีกลิ่น และรสชาติเฉพาะตัว
เนยแข็ง (cheese) จะเริ่มทำจากเนยเหลว แต่จะใช้ระยะเวลานานกว่า  ต้องรอจนกรดที่แบคทีเรียสร้างขึ้นทำให้นมจับตัวกันเป็นก้อนเคิร์ด  จากนั้นจะเติมเอนไซม์เรนนินลงไป เพื่อช่วยเร่งการแข็งตัวของนม  ซึ่งจะทำให้มีการแยกส่วนที่เป็นน้ำ หรือหางนมออกมาจะทำให้เนยแข็งขึ้น  มีการเติมเกลือลงไปเพื่อไล่ความชื้น  หลังจากนี้จะนำไปบ่มด้วยแบคทีเรียหรือ รา อีกครั้ง
เนยเทียม หรือที่เรียกมาการีน
เนมสเปซ

สำหรับเนมสเปซของวิกิพีเดีย ดูที่ วิกิพีเดีย:เนมสเปซ
เนมสเปซ (อังกฤษ: Namespace) เป็นชื่อเรียกทางนามธรรมของกลุ่มสิ่งที่บรรจุชื่อ ความหมาย หรือคำศัพท์ ของสิ่งหนึ่งๆ หรือ คนใดคนหนึ่ง
ตามกฎของเนมสเปซ ชื่อใดๆที่อยู่ในแต่ละเนมสเปซสามารถมีความหมายได้เพียงหนึ่งความหมาย โดยสิ่งที่แตกต่างกันไม่สามารถใช้ชื่อเดียวกันได้ภายในเนมสเปซเดียวกัน ถ้าชื่อเดียวกันอยู่คนละเนมสเปซสามารถหมายถึงของสองสิ่งที่แตกต่างกันได้
ภาษาแต่ละภาษาในโลกเปรียบเสมือนเป็นเนมสเปซหนึ่งๆ ซึ่งคำหนึ่งๆในแต่ละภาษาจะหมายถึงสิ่งของสิ่งๆหนึ่ง ซึ่งเมื่อคำเดียวกันในภาษาที่แตกต่างกันสามารถหมายถึงสิ่งของคนละสิ่งได้ ภาษาที่แตกต่างกันของเนมสเปซนี้รวมไปถึงภาษาถิ่น และ ภาษาโปรแกรมต่างๆ  ตัวอย่างเช่นคำว่า "ไอ" ในภาษาไทย หมายถึง อาการไอ ขณะที่ "ไอ" ในภาษาอังกฤษหมายถึง เรา (ตัวผู้พูด) และ "ไอ" ในภาษาญี่ปุ่นหมายถึง ความรัก หรือ คำว่า "ซาว" ในภาษาไทยกลาง หมายถึงการซาวข้าว ขณะที่ภาษาไทยเหนือ หมายถึง ยี่สิบ
ในทางคอมพิวเตอร์ เนมสเปซ จะเป็นสิ่งแวดล้อมควบคุมตัวบ่งชี้
ตัวอย่างของเนมสเปซ

การจำแนกชั้นทางวิทยาศาสตร์
การจำแนกหมวดหมู่หนังสือ ของดิวอี้ และแอลซี
ไอพีแอดเดรส
ดีเอ็นเอส
เขื่อน

เขื่อน (อังกฤษ: dam) เป็นสิ่งก่อสร้างขนาดใหญ่สำหรับกั้นทางน้ำ เพื่อใช้ในการเก็บกักน้ำและป้องกันอุทกภัยรวมถึงผลิตกระแสไฟฟ้า ส่วนบนของเขื่อนจะประกอบไปด้วยส่วนที่เรียกว่าทางน้ำล้น สำหรับให้น้ำที่สูงกว่าระดับที่ต้องการไหลผ่านมาที่ฝั่งปลายน้ำ มากกว่าครึ่งหนึ่งของแม่น้ำสายหลักทั่วโลกจะมีเขื่อนกั้นไว้เพื่อใช้ประโยชน์ในทางใดทางหนึ่ง
ชนิดของเขื่อน

ชนิดของเขื่อน จะจำแนกตามชนิดของวัสดุก่อสร้าง เช่น เขื่อนหิน เขื่อนดิน เขื่อนคอนกรีต  เขื่อนหินผสมดิน เขื่อนคอนกรีตบดอัด หรือเขื่อนไม้
ประโยชน์

ประโยชน์ของเขื่อนที่สำคัญ คือ เพื่อกักเก็บน้ำ โดยเก็บน้ำจากช่วงฤดูน้ำหลากและปล่อยน้ำใช้ในการเกษตรกรรม อุปโภคบริโภคในช่วงขาดแคลนน้ำ เขื่อนยังคงใช้สำหรับป้องกันน้ำท่วมฉับพลันในฤดูที่น้ำไหลหลากอีกทางหนึ่ง โดยเขื่อนจะทำหน้าที่ชะลอความเร็วของน้ำ ให้น้ำไหลผ่านได้เฉพาะตามปริมาณที่เหมาะสม ในปัจจุบันเขื่อนมีหน้าที่หลักอีกด้านคือการผลิตกระแสไฟฟ้า โดยพลังงานไฟฟ้าส่วนหนึ่งในประเทศไทยมาจากการปั่นไฟจากเขื่อน นอกจากนี้เขื่อนบางแห่งใช้เป็นสถานที่ท่องเที่ยวและกิจกรรมนันทนาการต่าง ๆ เช่น การล่องเรือ หรือ การตกปลา
อย่างไรก็ตามเขื่อนมีผลกระทบต่อสิ่งแวดล้อม ได้แก่ การปิดกั้นทางน้ำทำให้สิ่งมีชีวิตในน้ำบางชนิด เช่น ปลาแซลมอน ไม่สามารถว่ายไปตามกระแสน้ำเพื่อวางไข่ได้ในช่วงฤดูขยายพันธุ์ เขื่อนยังคงปิดกั้นทางน้ำทำให้การเดินทางทางเรือไม่สามารถเคลื่อนที่ผ่านได้ ปัญหาของการสร้างเขื่อนที่มียังรวมถึงพื้นที่บ้านเรือนและป่าไม้ที่อยู่บริเวณเหนือเขื่อน จะถูกท่วมจมอยู่ใต้น้ำไม่สามารถใช้งาน
ด้านการชลประทาน และการเกษตร
ทำให้มีแหล่งน้ำถาวรเพิ่มขึ้นอีกแห่งหนึ่ง เพื่อช่วยเสริมระบบการชลประทานในพื้นที่ของโครงการแม่กลองใหญ่ โดยเฉพาะทำการเพาะปลูกในฤดูแล้งจะได้ผลผลิตการเกษตรเพิ่มขึ้น
ด้านการผลิตไฟฟ้า
โรงไฟฟ้าแห่งนี้มีกำลังผลิตรวม 300,000 กิโลวัตต์ ให้พลังงานไฟฟ้าเฉลี่ยปีละประมาณ 777 ล้านกิโลวัตต์ต่อชั่วโมง พลังงานไฟฟ้าที่ได้นอกจากจะช่วยสนองความต้องการไฟฟ้าที่เพิ่มขึ้นแล้ว ยังช่วย ประหยัดการใช้เชื้อเพลิง น้ำมันเตาที่ต้องสั่งจากต่างประเทศได้ปีละ 200 ล้านลิตร
ด้านการประมง
ในอ่างเก็บน้ำเหนือเขื่อนมีพื้นที่ 388 ตารางกิโลเมตร เหมาะสำหรับเป็นแหล่งเพาะพันธุ์ปลาน้ำจืดได้เป็นอย่างดี
ด้านการบรรเทาอุทกภัย
โดยปกติในฤดูฝน ทั้งในลำน้ำ แควน้อย และแควใหญ่ จะมีปริมาณมากถึงประมาณ 3,000 ลูกบาศก์เมตรต่อวินาที เมื่อไหลไปรวมกันจะทำให้เกิดน้ำท่วมลุ่มน้ำแม่กลองเป็นประจำ เมื่อเขื่อนศรีนครินทร์ และเขื่อนเขาแหลมแล้วเสร็จ อ่างเก็บน้ำของเขื่อนทั้งสองจะช่วยเก็บกักน้ำไว้เป็นการบรรเทาอุทกภัยในพื้นที่ดังกล่าวอย่างถาวร
ช่วยต่อต้านน้ำเค็มและน้ำเสียในฤดูแล้ง
ก่อนนี้ที่บริเวณปากน้ำแม่กลองจะมีน้ำเค็มย้อนเข้ามาในฤดูแล้ง นอกจากนี้ยังมีน้ำเสียจากโรงงานอุตสาหกรรมของสองฝั่งแม่น้ำแม่กลองอีกส่วนหนึ่ง การที่มีน้ำจากเขื่อนปล่อยไปมากกว่าปกติในฤดูแล้งจะช่วยขับไล่น้ำเสียและผลักดันน้ำเค็ม ทำให้สภาพน้ำในแม่น้ำแม่กลองมีคุณภาพดี
ด้านการคมนาคมและการท่องเที่ยว
เมื่อมีอ่างเก็บน้ำเกิดขึ้น ชุมชนต่าง ๆ ก็ได้อาศัยเป็นเส้นทางคมนาคมทางน้ำ เพื่อนำผลผลิตที่ได้ออกสู่ตลาดเป็นการช่วยกระจายรายได้อีกทางหนึ่ง นอกจากนี้บริเวณนั้นยังมีแหล่งท่องเที่ยวที่น่าสนใจอีกหลายแห่ง เช่น น้ำตกไทรโยค บึงเกริงกะเวีย ด่านเจดีย์สามองค์ ฯลฯ เป็นต้น
รายชื่อเขื่อน > ในต่างประเทศ

เขื่อนซานเสียต้าป้า เขื่อนที่ใหญ่ที่สุดในโลก ตั้งอยู่ที่ประเทศจีน
เขื่อนอิไตปู เขื่อนผลิตพลังงานไฟฟ้าที่ใหญ่อันดับสองของโลก ตั้งอยู่ระหว่างประเทศบราซิลกับประเทศปารากวัย
เขื่อนอัสวาน เขื่อนขนาดใหญ่ในประเทศอียิปต์
เขื่อนแกรนด์คูลี เขื่อนขนาดใหญ่ที่สุดในสหรัฐอเมริกา
เขื่อนฮูเวอร์ เขื่อนขนาดใหญ่ในสหรัฐอเมริกา
รายชื่อเขื่อน > ในประเทศไทย > ภาคเหนือ

เขื่อนสิริกิติ์ (เขื่อนผาซ่อม) จังหวัดอุตรดิตถ์
เขื่อนแม่งัดสมบูรณ์ชล จังหวัดเชียงใหม่
เขื่อนแม่กวงอุดมธารา จังหวัดเชียงใหม่
เขื่อนกิ่วลม จังหวัดลำปาง
เขื่อนกิ่วคอหมา จังหวัดลำปาง
รายชื่อเขื่อน > ในประเทศไทย > ภาคตะวันออกเฉียงเหนือ

เขื่อนสิรินธร (เขื่อนลำโดมน้อย) จังหวัดอุบลราชธานี
เขื่อนอุบลรัตน์ (เขื่อนพองหนีบ) จังหวัดขอนแก่น
เขื่อนจุฬาภรณ์ (เขื่อนน้ำพรม) จังหวัดชัยภูมิ
เขื่อนลำตะคอง จังหวัดนครราชสีมา
เขื่อนลำพระเพลิง จังหวัดนครราชสีมา
เขื่อนลำปาว จังหวัดกาฬสินธุ์
เขื่อนปากมูล จังหวัดอุบลราชธานี
เขื่อนราษีไศล จังหวัดศรีสะเกษ
เขื่อนน้ำอูน จังหวัดสกลนคร
เขื่อนน้ำพุง จังหวัดสกลนคร
เขื่อนเมฆา จังหวัดบุรีรัมย์
เขื่อนลำนางรอง จังหวัดบุรีรัมย์
เขื่อนห้วยหลวง จังหวัดอุดรธานี
รายชื่อเขื่อน > ในประเทศไทย > ภาคตะวันตก

เขื่อนภูมิพล (เขื่อนยันฮี) จังหวัดตาก
เขื่อนศรีนครินทร์ (เขื่อนเจ้าเณร) จังหวัดกาญจนบุรี เป็นเขื่อนที่มีความจุมากที่สุดของประเทศไทย
เขื่อนวชิราลงกรณ์ (เขื่อนเขาแหลม) จังหวัดกาญจนบุรี
เขื่อนแก่งกระจาน จังหวัดเพชรบุรี
เขื่อนแม่กลอง จังหวัดกาญจนบุรี
เขื่อนแม่ปิงตอนล่าง จังหวัดตาก
เขื่อนท่าทุ่งนา จังหวัดกาญจนบุรี
รายชื่อเขื่อน > ในประเทศไทย > ภาคกลาง

เขื่อนป่าสักชลสิทธิ์ จังหวัดลพบุรี (เขื่อนดินที่ยาวที่สุดของประเทศไทย)
เขื่อนพระราม 6 จังหวัดพระนครศรีอยุธยา เป็นเขื่อนแห่งแรกของไทย
เขื่อนขุนด่านปราการชล จังหวัดนครนายก เป็นเขื่อนคอนกรีตอัดบดยาวที่สุดในประเทศไทยและในโลก
เขื่อนกระเสียว จังหวัดสุพรรณบุรี (เขื่อนดินที่ยาวที่สุดอันดับที่สองของประเทศไทย)
เขื่อนเจ้าพระยา จังหวัดชัยนาท
เขื่อนแควน้อยบำรุงแดน จังหวัดพิษณุโลก
รายชื่อเขื่อน > ในประเทศไทย > ภาคตะวันออก

เขื่อนนฤบดินทรจินดา (เขื่อนห้วยโสมง) จังหวัดปราจีนบุรี
เขื่อนรัชโรธร จังหวัดชลบุรี
เขื่อนคิรีธาร จังหวัดจันทบุรี
รายชื่อเขื่อน > ในประเทศไทย > ภาคใต้

เขื่อนบางลาง จังหวัดยะลา
เขื่อนรัชชประภา (เขื่อนเชี่ยวหลาน) จังหวัดสุราษฎร์ธานี
แหล่งข้อมูลอื่น

รูปภาพเกี่ยวกับเขื่อน ที่ฟลิคเกอร์
เขื่อนและโรงไฟฟ้าในความรับผิดชอบ กฟผ. เก็บถาวร 2006-12-05 ที่ เวย์แบ็กแมชชีน
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง 
| ด ค กแหล่งน้ำ |
| --- | --- |
ธารน้ำแข็ง - แก่ง - เขื่อน - คลอง - คิล - คูเมือง - หลุมธารน้ำแข็ง - โคฟ - ร่องน้ำ - ดรอว์ - ทะเล - ทะเลสาบ - ธาร - ท่าเรือ - น้ำพุ - บ่อน้ำ - บ่อน้ำร้อน - บิลลาบอง - บึง - แอ่ง - เบิร์น - ไบยู - ป่าชายเลน - พื้นที่ชุ่มน้ำ - ฟยอร์ด - ไฟโตเทลมา - มหาสมุทร - ที่ลุ่มชื้นแฉะ - แม่น้ำ - ล็อค - ลากูน - ลำธาร - ลำเหมือง - ห้วย - หนอง - อ่างเก็บน้ำ - อ่าว - ทะเลลึก
| ด ค กโครงสร้างพื้นฐาน |
| --- | --- |
 สะพาน  คลอง  ทางข้ามแหล่งน้ำ  เขื่อน  การระบายน้ำ  สะพานลอย  ทางแยกต่างระดับ  คันดิน  ทางยกระดับ  การขนส่งทางสายท่อ  ถนน  ทางเชื่อมลอยฟ้า  ท่อระบายน้ำ  อุโมงค์ 
 ดูเพิ่ม: สถาปัตยกรรม  อะรีนา  วิศวกรรมโยธา  การก่อสร้าง  สนามเด็กเล่น  สาธารณะ  สนามกีฬา  โรงละคร  สวนสาธารณะของเมือง
เนลฟินาเวียร์

| ข้อมูลทางคลินิก |
| --- | --- |
รหัส ATC: J05AE04 (WHO) 
ตัวบ่งชี้
PubChem CID: 64143
DrugBank: APRD00003
 สารานุกรมเภสัชกรรม
เนลฟินาเวียร์ (อังกฤษ: Nelfinavir)
เนบิวลาบึ้ง

| เนบิวลาบึ้ง |
| --- | --- |
เนบิวลาบึ้ง ภาพถ่ายจากกล้องโทรทรรศน์อวกาศสปิตเซอร์
ข้อมูลสังเกตการณ์: ต้นยุคอ้างอิง J2000
ประเภท: เนบิวลาเปล่งแสง
ไรต์แอสเซนชัน: 05h 38m 38s
เดคลิเนชัน: -69° 05.7′
ระยะห่าง: 180 ± 10 kly (49 ± 3 kpc)
โชติมาตรปรากฏ (V): +8
ขนาดปรากฏ (V): 40' × 25'
กลุ่มดาว: ปลากระโทงแทง
ลักษณะทางกายภาพ
รัศมี: 931 ปีแสง
จุดสังเกต: ในเมฆมาเจลลันใหญ่
ชื่ออื่น: NGC 2070  Doradus Nebula, Dor Nebula
ดูเพิ่ม: เนบิวลา, รายการเนบิวลา
ด ค ก
เนบิวลาบึ้ง หรือ เนบิวลาทารันทูลา (อังกฤษ: Tarantula Nebula; หรือรู้จักในชื่อ 30 โดราดัส หรือ NGC 2070) เป็นบริเวณเอช 2 ที่อยู่ในเมฆมาเจลลันใหญ่ เดิมเคยคิดว่ามันเป็นดาวฤกษ์ จวบกระทั่ง พ.ศ. 2294 นิโคลาส์ หลุยส์ เดอ ลาซายล์ จึงตรวจพบว่ามันมีลักษณะโดยธรรมชาติเป็นแบบเนบิวลา
เนบิวลาบึ้งมีค่าความส่องสว่างปรากฏเท่ากับ 8 เมื่อคำนึงถึงระยะห่างของมันที่อยู่ห่างออกไปถึง 180,000 ปีแสง ถือได้ว่าเป็นวัตถุที่มีความสว่างสูงมาก มันส่องสว่างมากเสียจนถ้าหากมันอยู่ใกล้โลกในระยะเดียวกับเนบิวลานายพราน ก็อาจทำให้เกิดเงาแสงขึ้นได้ทีเดียว เนบิวลาบึ้งเป็นย่านดาวระเบิดที่มีกระบวนการสูงที่สุดเท่าที่เป็นที่รู้จักในกลุ่มดาราจักรท้องถิ่น มันยังเป็นย่านที่ใหญ่ที่สุดและมีการกำเนิดดาวมากที่สุดในกลุ่มท้องถิ่นโดยมีเส้นผ่านศูนย์กลางโดยประมาณถึง 200 พาร์เซก ที่ใจกลางของมันเป็นกระจุกดาวที่มีความหนาแน่นและมวลมาก (ขนาดเส้นผ่านศูนย์กลางประมาณ 2.5 พาร์เซก) คือกระจุกดาวมวลยิ่งยวด R136 อันเป็นแหล่งกำเนิดพลังงานมหาศาลที่ทำให้เนบิวลานี้สว่างไสว
ซูเปอร์โนวาที่ใกล้ที่สุดเท่าที่ตรวจพบหลังจากการประดิษฐ์กล้องโทรทรรศน์ คือ ซูเปอร์โนวา 1987A ก็เกิดขึ้นที่บริเวณขอบของเนบิวลาบึ้งแห่งนี้
ดูเพิ่ม

กระจุกดาว Hodge 301
กระจุกดาว R136
NGC 2060 เป็นกระจุกดาวที่อยู่ใกล้ๆกับ R136
แหล่งข้อมูลอื่น

เนบิวลาบึ้ง เก็บถาวร 2007-05-08 ที่ เวย์แบ็กแมชชีน จาก SEDS.ORG
เนบิวลาบึ้ง เก็บถาวร 2008-10-28 ที่ เวย์แบ็กแมชชีน จากกล้องโทรทรรศน์อวกาศฮับเบิล
เฉิน กวานซี

| เฉิน กวานซี |
| --- | --- |

สารนิเทศภูมิหลัง
เกิด: 7 ตุลาคม พ.ศ. 2523 (44 ปี) (จีนกวางตุ้ง) ชั่น ฮิ้งว่า (陳興華)
อาชีพ: นักแสดง,นักร้อง
เฉิน กวานซี (จีนตัวย่อ: 陈冠希; จีนตัวเต็ม: 陳冠希; พินอิน: Chén Guānxī; อังกฤษ: Edison Chen) เป็นนักแสดง นักร้อง ชาวฮ่องกง เกิดเมื่อวันที่ 7 ตุลาคม ค.ศ. 1980 ที่แวนคูเวอร์ แคนาดา มีเชื้อสายโปรตุเกสปนอยู่บ้าง สามารถพูดภาษาจีนกลาง ภาษากวางตุ้ง ภาษาญี่ปุ่นและภาษาอังกฤษ หลังจากเติบโตในประเทศแคนาดา ก็ย้ายไปอยู่ฮ่องกงกับครอบครัว
ประวัติ

เฉิน กวานซีมีชื่อเล่นว่า Eddie, Illkid จบการศึกษา R.C. Palmer Secondary ( Richmond, Canada ) ครอบครัวของเขามีสมาชิกอีก 4 คน คือ พ่อ ซึ่งเป็นมหาเศรษฐีคนดังของฮ่องกง ชื่อ เฉิน เจ๋อเหวิน แม่ และพี่สาวอีก 2 คน ได้แก่ Tricia และ Olivia เขาเริ่มเข้าวงการเมื่อตอนระหว่างที่เขากลับมาเที่ยวฮ่องกงหลังจบมัธยมศึกษาตอนปลายที่โทรอนโต โดยเล่นภาพยนตร์โฆษณาบัตรเครดิตที่หลี่หมิงเป็นผู้กำกับฯ และหน้าตาของเขาก็เริ่มเป็นที่สนใจของคนในวงการบันเทิง โดยเฉพาะใบหน้าของเขาที่หลายคนต่างบอกว่าคล้ายพระเอกกู่เทียนเล่อหลังจากนั้นได้เล่นภาพยนตร์โฆษณารถไฟฟ้าใต้ดินกับเซซิเลีย เจิ้ง หรือจาง ป๋อจือ
ในปี ค.ศ. 2000 บริษัทเจซีกรุ๊ปของเฉินหลง ได้เซ็นสัญญากับเขาเพื่อให้เป็นดาราหน้าใหม่ทันที บทแรกที่ได้รับคือเป็นพระเอกในภาพยนตร์เรื่อง ตำรวจพันธุ์ใหม่ หรือ เจน วาย ค็อปส์ เป็นผลงานการแสดงเรื่องแรกของเขา โดยบทที่ได้รับเดิมทางบริษัทได้ติดต่อพระเอกเซียะถิงฟงเอาไว้แต่ไม่สามารถมารับบทได้ และเขาก็มีชื่อเสียงนับแต่นั้นมา เขายังมีผลงานการแสดงอีกกว่า 20 เรื่อง เคยมีผลงานระดับฮอลลีวูดจาก The Grudge 2 เมื่อปี ค.ศ. 2006 และมีผลงานภาพยนตร์ต่อๆ มา ได้แก่ เจ็น วาย คอปส์ภาค 2 ,Dead of Alive 2 และที่โด่งดังมากคือ Infernal Affairs (2 คน 2 คม) ทั้งภาค 1 และ 2
ส่วนด้านงานเพลง เฉิน กวานซีไม่ประสบความสำเร็จเท่ากับงานแสดง เขาเซ็นสัญญากับบริษัทมิวสิกพลัส ในเครืออีอีจี บริษัทใหญ่ของฮ่องกง โดยมีเลสลี่ จาง เขียนเพลงให้ เฉิน กวานซีจึงได้ร้องเพลงประกอบภาพยนตร์เรื่องแรกของตัวเองไปโดยปริยาย เขาออกอัลบั้มชุดแรกชื่อ EP ในปี ค.ศ. 2000 จนถึงปัจจุบัน เขาได้ออกอัลบั้มทั้งหมด 16 ชุด เฉิน กวานซี หลังจากเข้าวงการเพลงได้เพียงครึ่งปี เขาก็ได้รับรางวัลนักร้องหน้าใหม่ยอดเยี่ยม
นอกจากนี้เขายังมีธุรกิจส่วนตัว คือขายหมวกและเสื้อผ้าแนวฮิปฮอป มีร้านที่ชื่อว่า Juice เปิดอยู่ 2 สาขาคือที่เซี่ยงไฮ้และฮ่องกง จากการที่เขาเป็นดาราที่ร่ำรวยและมีชื่อเสียงมากจึงมักมีข่าวกับสาวๆ บ่อยจนได้รับฉายาว่า "คาสโนว่าแห่งฮ่องกง"
เหตุการณ์สำคัญ

ในปี 2551 เฉิน กวานซี มีข่าวภาพหลุดของตัวเองและดาราหญิงของฮ่องกงอีก 3 ราย ออกมาทางอินเทอร์เน็ต โดยออกมาเปิดใจต่อสาธารณชนครั้งแรกเมื่อวันที่ 4 กุมภาพันธ์ 2551 ผ่านทางเว็บบล็อกของเขา โดยไม่มีการยืนยันหรือปฏิเสธจากเจ้าตัวว่าภาพดังกล่าวเป็นของจริงหรือตัดต่อ แต่ขอร้องให้ผู้ใดก็ตามที่มีภาพเหล่านั้น หยุดการเผยแพร่และทำลายมันเสีย จนกระทั่งวันที่ 21 กุมภาพันธ์ พ.ศ. 2551 หลังจากหายหน้าที่ต่างประเทศอยู่นานนับเดือน โดยเขายอมรับเป็นครั้งแรกว่าภาพทั้งหมดเป็นฝีมือของเขาเอง แต่ไม่มีเจตนาจะให้ภาพทั้งหมดเผยแพร่ต่อทางสาธารณชนแต่อย่างใด และยังได้ขอขมาต่อสาวๆ ทุกคนที่ต้องมารับกรรมจากการกระทำอันรู้เท่าไม่ถึงการณ์ของเขาในครั้งนี้ และประกาศว่าจะออกไปจากวงการบันเทิงของฮ่องกงตั้งแต่บัดนี้
ผลงาน > ผลงานเพลง

Edison Chen (ep)
Ultraman Gaia
Visual Diary
Ed Is On
Peace and Love
Break Through
Transition
Hits or Misses
Please steal this album
Hazy
Edison Chen - The Best Collection
ผลงาน > ผลงานด้านการแสดงภาพยนตร์

2000 – Dead or Alive 2: Birds (Dead or Alive 2: 逃亡者) (Japan)
2000 – Gen Y Cops (特警新人類2)
2001 – Final Romance (願望樹)
2001 – Dummy mother, Without a Baby (玉女添丁)
2001 – Dance of a Dream (愛君如夢)
2002 – Princess D (想飛)
2002 – Nine Girls and a Ghost (九個女仔一隻鬼)
2002 – Infernal Affairs (無間道)
2003 – The Twins Effect (千機變)
2003 – The Medallion (飛龍再生) (Cameo)
2003 – Infernal Affairs II (無間道II)
2003 – The Spy Dad (絕種鐵金剛)
2003 – Infernal Affairs III (無間道III: 終極無間) (Cameo)
2004 – Sex and the Beauties (性感都市)
2004 – Moving Targets (2004 新紮師兄)
2004 – Life, Translated (時差7小時)
2004 – Jiang Hu (江湖)
2004 – The Twins Effect II (千機變)
2004 – A-1 Headline (A-1 頭條)
2005 – [ดริฟท์ติ้ง ซิ่งสายฟ้า|Initial D]] (頭文字D)
2005 – Under The Same Moon (同じ月を見ている) (Japan)
2006 – Dog Bite Dog (狗咬狗)
2006 – The Grudge 1.5 (咒怨1.5) (Short)
2006 – The Grudge 2 (咒怨2)
2007 – Trivial Matters (破事兒)
2008 – The Dark Knight (Cameo)
2009 – The Sniper (神鎗手)
2009 – Coweb (戰無雙) (Cameo)
2012 – Almost Perfect
2014 – Golden Chicken 3 (金雞SSS)
2014 - Streets of Macao
2015 - Waiting
ผลงาน > การให้เสียงพากย์

2001 – Cats & Dogs (貓狗鬥一番) (Voice only, Cantonese version)
2007 – Shrek the Third (史力加之咁就三世) (Voice only, Cantonese version)
ผลงาน > ละครโทรทัศน์

2002 – Feel 100% (百分百感覺)
2003 – Hearts of Fencing (當四葉草碰上劍尖時) Guest
2005 – Eight Heroes (八大豪俠)
ผลงาน > ผลงานอื่น

Weakest Link (一筆OUT消) (2001)
MTV Whatever Things (2005)
Gumball 3000: Drivin' Me Crazy (2006)
แหล่งข้อมูลอื่น

เว็บไซค์เอดิสันไทยแลนด์แฟนคลับ EDISONthailand.com เก็บถาวร 2008-05-16 ที่ เวย์แบ็กแมชชีน
เนลสัน วิลมาร์ท อัลดริช

| เนลสัน วิลมาร์ท อัลดริช |
| --- | --- |

ข้อมูลส่วนบุคคล
เกิด: 6 พฤศจิกายน ค.ศ. 1841(1841-11-06)
เสียชีวิต: 16 เมษายน ค.ศ. 1915(1915-04-16) (73 ปี)
เชื้อชาติ: สหรัฐอเมริกา
พรรคการเมือง: พรรครีพับลิกัน

เนลสัน วิลมาร์ท อัลดริช (อังกฤษ: Nelson Wilmarth Aldrich; 6 พฤศจิกายน 1841 - 16 เมษายน 1915) เป็นนักการเมืองชาวอเมริกันที่มีชื่อเสียงและเป็นผู้นำพรรครีพับลิกันในวุฒิสภาสหรัฐ ซึ่งเขาเป็นสมาชิกวุฒิสภาจากรัฐโรดไอส์แลนด์ตั้งแต่ปี ค.ศ. 1881 ถึง ค.ศ. 1911 ในช่วงคริสต์ทศวรรษ 1890 เขาเป็น 1 ใน "บิ๊ก 4" คนสำคัญของพรรครีพับลิกันซึ่งเป็นผู้ควบคุมการตัดสินใจที่สำคัญของวุฒิสภาร่วมกับ Orville H. Platt, William B. Allison และ John Coit Spooner
เขาเกิดในฟอสเตอร์ รัฐโรดไอส์แลนด์ อัลดริชรับราชการในกองทัพสหภาพระหว่างสงครามกลางเมืองอเมริกา หลังสงคราม เขากลายเป็นหุ้นส่วนในบริษัทค้าส่งขนาดใหญ่และชนะการเลือกตั้งเป็นสมาชิกสภาผู้แทนราษฎรรัฐโรดไอส์แลนด์ เขาดำรงตำแหน่งเพียงวาระเดียวในสภาผู้แทนราษฎรสหรัฐก่อนที่จะชนะการเลือกตั้งวุฒิสภา ในวุฒิสภา เขาช่วยสร้างระบบภาษีที่ปกป้องโรงงานและฟาร์มของอเมริกาจากต่างประเทศ และเขายังเป็นผู้สนับสนุนกฎหมายภาษีศุลกากรเพย์น-อัลดริช เขายังช่วยให้วุฒิสภาอนุมัติสนธิสัญญาปารีส (ค.ศ. 1898) ซึ่งยุติสงครามสเปน–อเมริกา
อัลดริชนำเสนอ Aldrich-Vreeland Act ซึ่งจัดตั้งคณะกรรมการการเงินแห่งชาติเพื่อศึกษาสาเหตุของความตื่นตระหนกในปี ค.ศ. 1907 เขาทำหน้าที่เป็นประธานของคณะกรรมการชุดนั้น ซึ่งแผนอัลดริชเป็นพื้นฐานสำหรับการปฏิรูประบบการกำกับดูแลทางการเงิน แผนอัลดริชมีอิทธิพลอย่างมากต่อกฎหมายธนาคารกลาง ค.ศ. 1913 เพื่อจัดตั้งระบบธนาคารกลางสหรัฐ
เงือกน้อยผจญภัย

| เงือกน้อยผจญภัย |
| --- | --- |
ใบปิดภาพยนตร์
กำกับ:   จอห์น มัสเกอร์  รอน เคลเมนต์ส 
เขียนบท:   จอห์น มัสเกอร์  รอน เคลเมนต์ส 
สร้างจาก: "เงือกน้อย" โดย ฮันส์ คริสเตียน แอนเดอร์เซน
อำนวยการสร้าง:   เฮาเวิร์ด แอชมาน  จอห์น มัสเกอร์ 
นักแสดงนำ:   โจดี เบนสัน  คริสโตเฟอร์ แดเนียล บานส์  แพท แคร์โรลล์  แซมมูเอล อี. ไรท์  เจสัน มาริน  เคนเนธ มาร์ส  บัดดี แฮ็กเกตต์ 
ตัดต่อ: มาร์ก เฮสเตอร์
ดนตรีประกอบ: อลัน เมนเคน
บริษัทผู้สร้าง:   วอลต์ดิสนีย์พิกเชอส์  วอลต์ดิสนีย์ฟีเจอร์แอนิเมชัน  Silver Screen Partners IV  
ผู้จัดจำหน่าย: บัวนาวิสตาพิกเชอส์ดิสทริบูชัน
วันฉาย:   17 พฤศจิกายน ค.ศ. 1989 (1989-11-17) 
ความยาว: 83 นาที
ประเทศ: สหรัฐ
ภาษา: อังกฤษ
ทุนสร้าง: 40 ล้านดอลลาห์สหรัฐ
ทำเงิน: 235 ล้านดอลลาห์สหรัฐ
เงือกน้อยผจญภัย (อังกฤษ: The Little Mermaid) เป็นภาพยนตร์แอนิเมชันแนวดนตรี, คอมเมดี้, โรแมนติก, แฟนตาซี ที่ออกฉายในปี ค.ศ. 1989 ได้รับรางวัลออสการ์ 2 สาขา ได้แก่สาขาเพลงประกอบภาพยนตร์ยอดเยี่ยมและสาขาดนตรีประกอบภาพยนตร์ยอดเยี่ยมในงานประกาศผลรางวัลออสการ์ ครั้งที่ 62 ภาพยนตร์เรื่องนี้เป็นภาพยนตร์ภาคแรกในภาพยนตร์ชุดเงือกน้อยผจญภัย ภาพยนตร์เรื่องนี้มีภาคต่อคือเงือกน้อยผจญภัย ภาค 2 ตอน วิมานรักใต้สมุทร และภาพยนตร์เรื่องนี้ยังได้รับการดัดแปลงเป็นภาพยนตร์คนแสดงใน ค.ศ. 2023 โดยใช้ชื่อว่า "เงือกน้อยผจญภัย" เช่นเดิม และดัดแปลงโครงเรื่องจากภาพยนตร์นี้มาเสนอในรูปแบบใหม่
ใน ค.ศ. 2022 หอสมุดรัฐสภาเลือกภาพยนตร์นี้เข้าเก็บรักษาไว้ในหอทะเบียนภาพยนตร์แห่งชาติเนื่องด้วย "ความสำคัญทางวัฒนธรรม ประวัติศาสตร์ หรือสุนทรียภาพ"
รายชื่อนักพากย์

คริสโตเฟอร์ บาร์นส์ พากย์เป็น เจ้าชายอีริค
โจดี้ เบนสัน พากย์เป็น เจ้าหญิงแอเรียล, วาเนสซา
แพท แคร์รอล พากย์เป็น เออร์ซูลา
แพดดี เอ็ดเวิร์ดส์ พากย์เป็น เจ้าชายอีริค
บัดดี้ แฮคเก็ตต์ พากย์เป็น สกัตเติล
เจสัน มาริน พากย์เป็น ฟลาวน์เดอร์
เค็นเน็ธ มาร์ส พากย์เป็น ราชาไตรตัน
เบน ไรท์ พากย์เป็น กริมสบี
ซามูเอล อี. ไรท์ พากย์เป็น เซบาสเตียน
เรเน ออเบอร์โจนอยส์ พากย์เป็น เชฟหลุยส์